જે ભૂતકાળથી હું છેલ્લા થોડાક વર્ષોથી ભાગતો ફરતો હતો, એણે માત્ર બે જ દિવસમાં મારા જીવનમાં મોટી ઉથલપાથલ મચાવી દીધી હતી. અને હું નહોતો ઈચ્છતો કે ભૂતકાળમાં કરેલી ભૂલો હું ફરી દોહરાવું ! આંખો સમક્ષ આવેલા એ ભૂતકાળને હટાવવા હું ફરી પોતાના એક શોખ તરફ વળ્યો – એકલા ફરવા તરફ. અને એમાં આ મનાલીની ટ્રીપ શક્ય બની. એકરીતે કહું તો, મેં અનમોલથી ભાગી નીકળવા આ સફર ખેડી છે ! અને હવે એક વાત તો નક્કી જ છે, મારે મન હવે જીવનમાં ‘અનમોલ’ નામ પર હમેશા માટે પૂર્ણવિરામ મુકાઇ ગયું છે !”, હળવો નિશ્વાસ નાંખી મેં મારી વાત પૂરી કરી.